Żewġ prostituti Rumeni qed jallegaw li sfaw stuprati għal 16-il siegħa sħaħ minn erba’ Tuneżini f’dar fiċ-ċentru storiku ta’ Ferrara, l-Italja – b’kelb kbir Rottweiler għassa biex ma jaħarbux. Kollox jingħad li beda f’nofsillejl tal-Erbgħa meta żewġ prostrituti inħatfu mill-rġiel u t-trawma tagħhom intemmet biss fl-4 p.m. tal-Ħamis meta waħda minnnhom, liebsa biss T-shirt, irnexxielha taħrab billi qabżet minn tieqa mill-ewwel sular tad-dar. Il-perċipes allegatament huwa Hamba Chawki, li għandu 30 sena, bi storja ta’ abbuż ta’ droga. Il-pulizija qed tgħid li dawn l-erbgħa huma grupp li qed inisslu biżgħa bi vjolenza u abbużi sesswali fuq tfajliet u nisa – prostituti u mhumiex – fit-toroq tal-belt.